Vidus iela (Daugavpils)

Vidus iela ir iela Daugavpilī, Gajoka apkaimē. Vidus iela sākas krustojumā ar Dzirnavu ielu, ved austrumu virzienā un beidzas krustojumā ar Ūdensvada ielu. Vidus ielā ir gan dzīvojama, gan rūpnieciska apbūve.

Vidus ielas kopējais garums ir 635 metri. Visā garumā tā ir divu joslu platumā un klāta ar asfalta segumu. Satiksmes kustība atļauta abos virzienos. Sabiedriskais transports pa Vidus ielu nekursē.

Pirms Otrā рasaules kara Vidus iela bija garāka, tā sākās no Februāra ielas turpinājuma tagadējā siltumcentrāles teritorijā un beidzās pļavās, pēc Ūdensvada ielas krustojoties arī ar Martas ielu un Grīvas ielu, kuras jau sen nepastāv.

Vidus iela (līdz 1920. gadam ) ir šīs ielas vēsturiskais nosaukums. Latvijas PSR laikā tā bija nosaukta par Igašova ielu, (1915—1941) bija Otrā pasaules kara dalībnieks (padomju armijas līdotājs), kurš, pēc oficiālās versijas, gājis bojā gaisa kaujā pie Kraujas. bet 1991. gada 19. decembrī nosaukums Vidus iela atjaunots.

 Ievērojami objekti 
 Nr. 28 — trīsstāvu sarkanķieģeļu ēka, celta 20. gadsimta sākumā kā sabiedrības "Levitāns un biedri" dzirnavas.
 Nr. 31/33 — šeit no 19. gadsimta beigām atradās flīžu un terakotas fabrika "Gajoks", kura darbojas līdz Pirmajam pasaules karam.
 Vidus ielā atrodas Gajoka skvērs (agrākais tirgus laukums) un Otrā pasaules kara brāļu kapi.

 Ielu savienojumi 
Vidus iela ir savienota ar šādām ielām:
 Dzirnavu iela (T veida krustojums)
 Centrālā iela
 Burtnieku iela
 Dzelzceļu iela / Podnieku iela
 Ūdensvada iela (T veida krustojums)

 Atsauces 

 Skatīt arī 
 Irbju iela (Daugavpils)

Kategorija:Ielas Gajokā